Marwah Daud Ibrahim

Hj. Marwah Daud Ibrahim, M.A., Ph.D. (èlahèraghi tangghâl 8 Nopèmber 1956) èngghi panèka sorang politikus sè tamaso' ḍâri bhângsa Inḍonèsia."Bela Habis Dimas Kanjeng, Siapakah Marwah Daud Ibrahim?". Tempo. 2016-10-01. Aksès 2025-12-31. Salèrana pernah ngaghungè tugas mènangka dhâddhi angghuta DPR RI kantos 3 prioḍe, asistè peneliti UNESCO tor Bank Dhunnya. Gayana è ḍâlem adhâbu tentang politik sè lèbur, adhâddhiyaghi salèrana mènangka sala sètong rèprèseèntasi orèng binè' politikus è Sulwèsi Lao' sè palèng èkatèla è gheddhung parlemèn.

 Kaoḍi'ânna dhibi'èn 
Marwah Daud ngawwâlli oḍi'in è dâlemma Soppeng, sala sèttong kabhupatèn è bâgiyân Sulawèsi Lao', ra-kèra 200 kilo ḍâ' ḍâjâ ḍâri Kotta Makasar.

Kapènterran sè èkaghungè èkennal sajjhek asakola SD. Salèrana asakola ta' sampè' kellas ennem, karana nalèkana ongghâ ka kellas lèma' salèrana noro' ujiân, tor lulus mènangka dhâddhi juwara. Marwah sè ghi' ngoḍâna pas nerrosaghu ka sakola SMP Negeri Pacongkang, tor lulus è taon 1970. Saterrosa salèrana asakola ka SPG Negeri Soppeng. Namong è kellas ḍuwâ' salèrana ngallè ka SPG Negeri I Ujung Panḍang, tor lulus è taon 1973.

È bâkto kapanèk salèrana nolè nègghek ka jenjang sè lebbi jhâu, korang onèng manabi salèrana ènga' otabâ bhunten. È taon 1974 salèrana èntar ka jakarta yor maso' ka Istana Naghârâ sè ḍâ'aḍâ'ân kaangghuy nekkannè onjhângna Kepala Naghârâ. Salèrana èpèlè mènangka dhâddhi orèng sè ajhâr sè palèng bhâghus sa Sulawèsi Lao'.

Salèrana langsung aobâ pekkèran, ta' terro polè noro' ramana sè dhâddhi ghuru. Salèrana alanjutaghi ka Fakultas Èlmo Sosial Politik jurusân Abu-dhâbu è Universitas Hasanuddin sè èpalastarè è taon 1981. Saterrosa, salèrana èpèlè polè mènangka mahasiswa sè palèng bhâghus sa Sulawèsi tor ngateraghi salèrana ka forum nasional è Jakarta, atemmo sarebg kepala naghârâ sè asareng baâgiyân orèng sè èpèlè palèng bhâgus sa Inḍonèsia. È bâkto ka'rowa jhughân salèrana molaè èkennal mènangka sorang aktivis è kampussâ.

Prèstasi sè èkaollè ghi' ta' ambu. Kalabân bèasiswa, salèrana mangkat ka Amèrika kaangghuy ngaollè gellar master è American University, Washington DC, Amèrika Serikat, jurusân Abu-dhâbu Internasional, è taon 1982. Namong, sabelluna salèrana ampon akabin kalabân Ibrahim Tadju, kanca sè sami aktivis è bâkto akuliah è Ujung Pandang. È Amèrika salèrana ngèssè'è bâkto kalabân alako mènangka dhâddhi asistèn peneliti UNESCO tor Bank Dhunnya.

Cora'an salèrana ampon jhudhuh sareng Amèrika, nalèkana ampon ngaollè gellar Master, salèrana alako è BPPT B.J Habibie, katowa BPPT è bâkto ka'rowa, aparèng bèasiswa ka Amèrika polè. È kampus sè sami, salèrana ngala' jurusân Abu-dhâbu Internasional è biḍang satelit, tor ngaollè gellar ḍoktor è takn 1989 mènangka dhâddhi lulusan sè palèng saè (distinction).Rizal. "Marwah Daud, Eks Pengurus MUI Lulusan American University yang Kukuh Bela Dimas Kanjeng". IDN Times. 2016-10-06. Aksès 2025-12-31.

Saamponna abâli ḍâri Amèeika Seeikat, salèrana agabung kalabân organisasi ICMI (Ikatan Cendikiawa Muslim Inḍonèsia), kalabân ajabat dhâddhi Sekrètaris Umum. Salaèn ka'rowa, salèrana aktif è Partai Golkar, partai sè ngèba ka geddhung parlemèn. Gaya abu-dhâbu tentang politik sè molaè èkasennengngè sareng bânnya' orèng nalèkana Siḍang Umum MPR 1998 è bâkto muncul rumor bhâkal ngaollè korsè è Kabinèt Pembangunan.

È bâkto pemilihan umum Prèsiḍèn Inḍonèsia è taon 2004, Marwah sampet èpèlè mènangka dhâddhi Bâkkèl Prèsiḍèn Inḍonèsia abhârengngè KH. Abdurrahman Wahid. Namong, pasangan sè èusubg sareng Partai Kebangkitan Bhângsa kasebbhut ta' lolos vèrifikasi amarghâ tès kasehadhân, Abdurrahman Wahid ènilai korang è ḍâlem tès kasehadhânna.

 Penḍiḍikan 

 SD Pacongkang, Sulsel (1967)
 SLTP è Pacongkang, Sulsel (1970)
 SPG Negeri 1 Makassar (1973)
 S1 Univ. Hasanuddin Makassar (1981)
 S2 The American University Washington DC (1984)
 S3 The American University Washington DC

 Karèr 

 Angghuta DPR RI
 BPP Teknologi
 Staff KBRI, Washington DC
 Asistèn Peneliti Bank Dhunnya
 Ghuru Pasca Sarjana

 Pelatih Otama MHMMD
 Presidium Ikatan Cendekiawan Muslim Indonesia (ICMI)
 Katowa Yayasân Padepokan Dimas Kanjeng Taat Pribadi
 Penghargaan
 Mahasiswa Teladhân Universitas Hasanuddin 1979
 Lulusan sè Palèng Saé Lemhannas KSA-V 1995

 Sombher